રાજ્યમાં ચર્ચાસ્પદ બનેલા મગફળી કૌભાંડની તપાસ ગુજરાત હાઈકોર્ટના સીટિંગ જજ મારફતે કરાવવાની વિરોધ પક્ષ કોંગ્રેસ માગણી કરી રહ્યો છે, ત્યારે આ માગ ધરાર ફગાવી દેતાં રાજ્યના કૃષિ મંત્રી રણછોડ ફળદુએ મંગળવારે ગાંધીનગર ખાતે પત્રકાર પરિષદમાં જાહેર કર્યું હતું કે, જીઁ ના સ્તરે જે તપાસ ચાલી રહી છે તે યોગ્ય દિશામાં થઈ રહી હોઈ આજના તબક્કે તપાસ માટે સીટિંગ જજ નીમવાનો કોઈ વિચાર નથી, ભવિષ્યમાં જરૂરિયાત જણાયે તે દિશામાં વિચાર કરાશે, બાકી અત્યારે એસ. પી. લેવલે જે તપાસ ચાલી રહી છે, તેમાં સુરાગ-ઈનપુટ્સ-તાર-કડીઓ મળી રહ્યાં છે અને એને આધારે જ સોમવાર સુધી ૨૨ લોકોની ધરપકડ પછી મંગળવારે વધુ ૫ વ્યક્તિ પકડવામાં આવી છે.